armvectores/hy_wikipedia_2023 huggingface dataset:
Նորմանի

Normani (լրիվ անունը՝ Նորմանի Քորդեյ Համիլթոն, մայիսի 31, 1996(1996-05-31), Ատլանտա), ամերիկացի երգչուհի, պարուհի, մոդել, Fifth Harmony աղջիկների խմբի անդամ։ Ներկայացվել և արժանացել է մի շարք մրցանակների։ Մասնակցել է «Պարեր աստղերի հետ» (անգլ.՝ Dancing with the Stars) պարային շոուի 24-րդ եթերաշրջանին։ 2018 թվականի փետրվարին ձայնագրել է առաջին «Love Lies» սինգլը R&B երգիչ Քալիդի հետ, որը ներառվել է «Սիրով, Սայմոն» ֆիլմի սաունդթրեքում։


== Կենսագրություն ==
Նորմանի Քորդեյ Համիլթոնը ծնվել է 1996 թվականի մայիսի 31-ին ԱՄՆ Ջորջիա նահանգի Ատլանտա քաղաքում և մեծացել Լուիզիանա նահանգի Նոր Օրլեան քաղաքում։ Ծնողներն են Դերիք և Անդրեա Համիլթոնները։ Այն բանից հետո, երբ 2005 թվականին Նոր Օռլեանին մեծ ավերածություններ է հասցրել Կատրինա փոթորիկը, ընտանիքը տեղափոխվել է Հյուսթոն (Տեխաս)։ Նորմանին չորս տարեկան հասակից սկսել է երգել և պարել։ Երաժշտության բնագավառում նրա կուռքերի թվում են Բեյոնսեն, Միսի Էլիոթն ու Լորին Հիլլը։ Նորմանին արժանացել է պարային մրցանակների Լուիզիանայում ու Տեխասում, եղել մոդել և հասել Միսս Տեխաս մրցույթի եզրափակիչ, մասնակցել է The X-Factor շոուին։ 2012 թվականից Fifth Harmony աղջիկների խմբի անդամ է։


=== The X Factor և Fifth Harmony ===
2012 թվականի ամռանը Նորմանին լսումների է մասնակցել The X Factor մրցույթի համար Գրինսբորոյում։ Նա կատարել է ամերիկացի երգչուհի Արետա Ֆրանկլինի «Chain of Fools» երգը։ Նա չի հաղթահարել լսումների երկրորդ փուլը որպես մենակատար, բայց կազմակերպիչները նրան չորս այլ տաղանդավոր աղջիկների հետ միասին (ներառյալ նաև Կամիլա Կաբելոն) վերադարձրել են և նրանցից կազմել խումբ։ Այդ հնգյալը հետագայում հայտնի է դաձել որպես Fifth Harmony։ Արդյունքում այդ կոլեկտիվն զբաղեցրել է երրորդ տեղը, և նրանք պայմանագիր են կնքել Syco Music և Epic Records լեյբլների հետ։


== Բարեգործություն ==
Fifth Harmony խմբի հետ միասին Նորմանին համագործակցումէ  մի շարք բարեգործական կազմակերպությունների հետ, ինչպիսիք են՝ «Girl Scouts of America» և «Ryan Seacrest Foundation»։ 2016 թվականի սեպտեմբերին Նորմանին նշանակվել է Cybersmile Foundation հիմնադրամի դեսպան, որը միջազգային ոչ առևտրային կազմակերպություն է, որն օգնություն է ցուցաբերում կիբերահաբեկումների և ատելության օնլայն դրսևորումների զոհերին այն բանից հետո, երբ նրանք ենթարկվել են ռասիստական բռնության համացանցում։ 2017 թվականի հունվարի 26-ին Նորմանին նշանակվել է առաջին պաշտոնական դեսպան բոուլինգի ամենամյա մրցաշարի շրջանակներում, որը կազմակերպել է «A Place Called Home» ոչ առևտրային կազմակերպությունը։ 2017 թվականի փետրվարի 24-ին հայտարարվել է, որ Նորմանին համագործակցում է Ամերիկյան օնկոլոգիական միության հետ որպես համաշխարհային դեսպան, որպեսզի բարձրացնի կրծքագեղձի քաղցկեղի սքրինինգի և մարդու պապիլոմա վիրուսի դեմ պատվաստման կարևորության մասին տեղեկացվածության մակարդակը։


== Սինգլներ ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Normani Internet Movie Database կայքում
allmusic.com
Գոլդեն Վալի շրջան (Մոնտանա)

Գոլդեն Վալի շրջան (անգլ.՝ Golden Valley County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 3.043 կմ² է, բնակչությունը՝ 1.042 մարդ (2000 թ. տվյալներով)։ Շրջկենտրոնն է Ռայգեյտ բնակավայրը։ Կազմավորվել է 1920 թ.։
Յումորգա

Յումորգա (ռուս.՝ Юморга), գյուղ Ռուսաստանի Նիժնի Նովգորոդի մարզի Պիլնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոհակ (թերթ)

«Կոհակ», գրական, քաղաքական, տնտեսական և հասարակական շաբաթաթերթ, 1913 թվականին՝ եռօրյա։ Լույս է տեսել 1909-1913 թվականներին, Կ.Պոլսում։ Տնօրեն-խմբագիր՝ Հ. Արամյան, խմբագիր՝ Գ. Եղիկյան։ Ունեցել է հնչակյան ուղղություն։ 
Լուսաբանել է հասարակական կյանքը, հնչակյան կուսակցության գործունեությունը, անդրադարձել ժամանակի մամուլի նյութերին, թղթակցություններ տպագրել Թիֆլիսից, Բաքվից, Սոֆիայից, Բուրգասից, Իրանից և այլ վայրերից։ Պրոպագանդել է ընդհանուր, պարտադիր, աշխարհիկ կրթությունը։ «Կոհակը» ներկայացրել է Ն.Տաղավարյանի Օսմանյան խորհրդարանում արտասանած ճառը երկրագործության և բնական հանածոների օգտագործման ուղիների մասին, վիճակագրական տվյալներ Արևմտյան Հայաստանի վերաբերյալ։ Տպագրել է Հ. Արամյանի «Անմահ Ժիրայր կամ Մեծ հեղափոխականը» վեպը, Մ. Մնակյանի «Դերասանը» հոդվածաշարը, Գ. Օզանյանի «Դրվագներ Փոքր Հայքի հեղափոխական կյանքեն», «Հայ հեղափոխությունը և ազգային մեծ վիպասանը» (Րաֆֆի, Շ. Կուրղինյանի, Հ. Մառքի, Ե. Օտյանի, Ա. Թեոդիկի հոդվածներն ու գեղարվեստական գործերը։ 1913-1914 թվականներին (դեկտեմբեր-հունվար) լույս է տեսել «Դայլայլիկ» անվամբ։
Շչորսովո (ավան, Նովի Բուգի շրջան)

Շչորսովո (ուկրաիներեն՝ Щорсове), ավան Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Շչորսովո ավանում բնակվում էր 236 մարդ։ Բնակավայրը զբաղեցնում է 0,67 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կարտինգ

Կարտինգ, քարթինգ (անգլ.՝ karting), մրցարշավ առանց կախոցների փոքր ավտոմոբիլներով՝ կարտերով։ Կարտինգի երթուղիներն աչքի են ընկնում տարբեր շառավիղների մեծ թվով աջ և ձախ ոլորապտույտներով։ Երթուղու երկարությունը պետք է լինի 600—1200 մ, լայնությունը՝ 8—10 մ, ուղիղ հատվածների երկարությունը՝ 100 մ։ 
Հայաստանում կարտինգ մարզաձևով զբաղվում են 1963-ից, հանրապետական առաջին առաջնությունը անցկացվել է 1964-ին, Երևանում։ Հայ մարզիկներից հայտնի են ԽՍՀՄ չեմպիոններ, ԽՍՀՄ սպորտի վարպետներ է. Սրապիոնյանը, Ս. Բայբուրթյանը, Ա. Խաչատրյանը։
Ալտմյաե

Ալտմյաե (էստ․՝ Altmäe), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էլլա Ադաևսկայա

Էլլա Ադայեվսկայա (ի ծնե անունը՝ գերմ.՝ Elisabeth (von) Schultz, նաև՝ գերմ.՝ Elisabeth (von) Schultz-Adaïewsky, փետրվարի 22, 1846(1846-02-22)[…], Սանկտ Պետերբուրգ, Ռուսական կայսրություն - հուլիսի 26, 1926(1926-07-26) կամ հուլիսի 29, 1926(1926-07-29), Բոն, Քյոլնի վարչական շրջան, Հռենոսի պրովինցիա, Պրուսիայի ազատ պետություն, Վայմարյան Հանրապետություն), ռուս դաշնակահարուհի և կոմպոզիտոր։


== Կենսագրություն ==
Է. Ադայեվսկայայի հայրն էր բժիշկ և գրող Գեորգ Յուլիուս ֆոն Շուլցը (ծածկանունը՝ դ-ր Բերտրամ)։ Ադայեվսկայան 8 տարեկանից սովորել է Սանկտ Պետերբուրգում Ադոլֆ Հենզելթի մոտ, որը 1838 թվականից ապրում էր Պետերբուրգում։ Սովորել է նաև Նիկալաս ֆոն Մարթինոֆֆի մոտ։
Ադայեվսկայայի առաջին համերգը տեղի էր ունեցել 1861 - 1862 թվականների ձմռանը և մեծ հաջողության է արժանացել։ 1862 թվականից մինչև 1869 թվականն Ադայեվսկայան սովորել է Պետերբուրգի կոնսերվատորիայում։
1882 - 1911 թթ. Ադայեվսկայան ապրել է Վենետիկում։


== Ստեղծագործություններ ==
Die Tochter des Bojaren, Oper, 1873
Die Morgenröte der Freiheit, Oper, 1877
Griechische Sonate für Klarinette und Klavier, 1880
24 Präludien für Singstimme und Klavier, 1903-07


== Գրականունություն ==
Renate Hüsken: Ella Adaïewsky (1846-1926). Pianistin – Komponistin – Musikwissenschaftlerin, Dohr, Köln 2005, ISBN 3-936655-18-9. Köln, Univ., Diss., 2003
Marina Lobanova: Adaevskaja, Ella Georgievna, in: MGG, Bd. 1 (1999), Sp. 97-98


== Ծանոթագրություններ ==


== Արտաքին հղումներ ==
Վեբ-կայք Է. Ադայևսկայայի մասին
Է. Ադայեվսկայան Գերմանիայի ազգային գրադարանում
Դոմպիեռ սյուր Բեբր

Դոմպիեռ սյուր Բեբր (ֆր.՝ Dompierre-sur-Besbre), համայնք Ֆրանսիայի Օվերն մարզի Ալյեի գավառի Մուլեն շրջանում։ Մտնում է Դոմպիեր սյուր Բեբր կանտոնի կազմի մեջ։ 
Համայնքի INSEE կոդ՝ 03030։


== Բնակչություն ==
Համայնքի բնակչությունը 2008 թվականին կազմում էր 3216 մարդ։


== Տնտեսություն ==
Քաղաքում կա PSA Peugeot Citroën ավտոմոբիլային ընկերության մասնաճյուղը, որն արտադրում է արգելակման և շարժիչներրօ դետալներեր։
2007 թվականի տվյալներով 1963 աշխատունակ տարիքի մարդկանցից (15-64 տարեկան) 1413-ը տնտեսապես ակտիվ էին, 550-ը անգործունակ (ակտիվության ցուցանիշը 72,0 %, 1999 թվականին եղել է՝ 65,8 %)։ 1413 աշխատունակ բնակիչներից 1227-ը աշխատում էին (700 տղամարդ և 527 կին), անաշխատանք էին 186-ը (75 տղամարդ և 111 կին)։ 550 անգործունակ մարդկանցից 105-ը աշակերտներ կամ ուսանողներ են, 216-ը թոշակառու, 229-ը անաշխատունակ էին այլ պատճառներով։


== Տեսարժան վայրեր ==
Սուրբ Հովսեփ եկեղեցի (XIX դար)
Դղյակ (XIX դար)
Նախկին մենաստան (ներկայիս հիվանդանոցի շենքը)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Դոմպիեռ սյուր Բեբր» (ֆրանսերեն)։ Արխիվացված օրիգինալից 2012-09-25-ին։ Վերցված է 2012-6-11 
«Դոմպիեռ սյուր Բեբր» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Նիկոլայ Հովհաննիսյան (գեներալ-մայոր)

Անվան այլ կիրառումների համար տե՛ս՝ Նիկոլայ Հովհաննիսյան (այլ կիրառումներ)Նիկոլայ Ալեքսանի Հովհաննիսյան (մայիսի 2, 1899, գ. Բահարլու - հունվարի 28, 1945 նախկին Երևանի նահանգի Սուրմալուի գավառում), հրետանու գեներալ-մայոր Նոյեմբեր 18, 1945։ ԽՄԿԿ անդամ 1920։


== Կենսագրություն ==
1920 թվականի դեկտեմբերից ծառայել է կարմիր բանակում։ Ավարտել է Մոսկվայի հրետանային դպրոցը և աշխատել դասակի՝ մարտկոցի հրամանատար, ապա՝ դիվիզիայի հրամանատարի օգնական։ 1936 թվականին ավարտել է Մ. Ֆրունզեի անվան ռազմա-քաղաքական ակադեմիան և աշխատանքի անցել 76-րդ Հայկական լեռնահրաձգային դիվիզիայում՝ որպես օպերատիվ բաժնի պետի տեղակալ, ապա՝ պետ, դիվիզիայի շտաբի պետ և ժամանակավոր հրամանատար։ Հովաննիսյանը, որպես դիվիզիայի հրամանատար, մասնակցել է Արևմտյան Բելառուսիայի ազատագրմանը, սովետա-ֆիննական պատերազմին 1939-1940 թթ.։ 1940-1941 թվականներին սովորել է Մոսկվայի Գլխավոր շտաբի ակադեմիայում, որն ավարտելուց հետո նշանակվել է Պոդոլսկ քաղաքի հրետանային ուսումնարանի պետ։ 1941-1945 թվականներին մասնակցել է Հայրենական մեծ պատերազմին։ 1944 թվականի փետրվարի 20-ին գնդապետ Հովաննիսյանը նշանակվել է 3-րղ գվարդիական տանկային բանակի հրետանու հրամանատար, մասնակցել Կուրսկի ճակատամարտին, Դեսնայի, Դնեպրի ու Պրիպյատի գետանցմանը, Լվով, Պերեմիշլ, Ցարոսլավլ քաղաքների ազատագրմանը, Վերին Սիլեզիայի մարտերին, որտեղ և ընկել է հերոսի մահով։


== Պարգևներ ==
Պարգևատրվել է Լենինի, Հայրենական պատերազմի 1-ին, Սուվորովի 2-րդ աստիճանի, Կարմիր դրոշի 4, Կարմիր աստղի շքանշաններով ու մեդալներով։


== Գրականություն ==
Ազգային-ազատագրական պայքարը Իրաքում (1945-1963), Ե., 1964։ Ազգային- ազատագրական պայքարը Լիբանանում (1939—1958 թթ.), Ե., 1967։ Նույնը արաբ., Բեյրութ, 1974։ Սիրիան անկախության համար մղված պայքարում (1917—1946 թթ.) (հեղինակակից՝ Սարգսյան), Երևան 1964։
Կարմրավուն մրջյուն

Կարմրավուն մրջյուն (լատ.՝ Manica rubida), մրջյունների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Աշխատավոր առանձնյակների մարմնի երկարությունը 5,5-7,5 մմ է (էգեր` 9-11 մմ և արուներ` 8-8,5 մմ)։ Բավականին խոշոր,  բաց կարմրադարչնագույն գունավորմամբ մրջյուններ են։


== Տարածվածություն ==
Տարածված են Եվրոպայի լեռներում (Ալպեր, Հարց, Ապենիններ, Սուդետներ, Կարպատներ, Բալկաններ), Թուրքիայում, Կովկասում։ Հայտնաբերվել է միայն Հայաստանի կենտրոնական մասում` Կոտայքի (Արտավազ գյուղի մոտակայք) և Արագածոտնի (Ապարան քաղաքի մոտակայք) մարզերում։


== Էկոլոգիա ==
Ապրում են ենթալպյան մարգագետիններում` ծովի մակարդակից 2000-2500 մ բարձրություններում։ Հասարակական միջատներ են, գաղութները կարող են պարունակել մի քանի հարյուր առանձնյակ։ Բները պատրաստում են քարերի տակ և հողում։ Թևավոր սեռական առանձնյակները հայտնաբերվել են մրջնանոցներում հունիսին։ Սնվում են անողնաշար կենդանիներով և նրանց դիերով։


== Պահպանություն ==
Հանրապետությունում սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Հազվադեպ է հանդիպում, հայտնի են մի քանի գաղութներ։
Թվաքանակի փոփոխության միտումները բացահայտված չեն։
Վտանգման հիմնական գործոն է հանդիսանում անասունների գերարածեցմամբ պայմանավորված էկոհամակարգերի դեգրադացումը։
Պահպանության միջոցառումներ չեն իրականացվում։


== Ծանոթագրություններ ==
Զուգապար

Զուգապար՝ պար, որը կատարվում է երկու գործընկերների հետ, որպես կանոն, տղամարդու և կնոջ կողմից, ի տարբերություն միայնակ և խմբակային պարի։ Որպես կանոն, գործընկերները միասին են մնում պարի ժամանակ և, եթե պարում միաժամանակ մասնակցում են մի քանի զույգեր, յուրաքանչյուր զույգ պարում է մյուսնեից անկախ։
Հայկական պարերի մեջ որպես տեսակ լայնորեն ընդունված է։ Շարժումները ընթանում են երբեմն որպես երկխոսություն, երբեմն կրկնում են իրար, երբեմն շարունակում մեկը մյուսին։ Պարաձևը հնագույն ծագում ունի։ Կատարում են միևնույն և տարբեր սեռերի ներկայացուցիչները միասին։
Բնութագրվում է գործընկերների միջև դերերի հստակ տարանջատմամբ։ Գործընկերներից մեկը (որպես կանոն, տղամարդը) առաջատար է, մյուսը հետևող։
Սպորտային պարահանդեսային պարեր՝

Ջայվ
Ռումբա
Սամբա
Չա-չա-չա
Պասադոբլ
Կվիկստեպ
Դանդաղ Ֆոկստրոտ
Դանդաղ վալս
Վիենսկի վալս
ՏանգոՍոցիալական պարեր՝

Խաստլ
Սալսա
Բաչատա
Կիզոմբա
Արգենտինական տանգո
Մատչիշ
Սամբա դե Գաֆիերա
Ֆորրո
Լինդի-հոպ
Սվինգ
Ռիթմ Արևմտյան ափին


== Խմբային պար ==
Պարային զույգ կարող է հիմք դառնալ ձևավորման պար, շուրջպար և պար։ Այդ տեսակի խմբային պար է, որտեղ պարողներ ձևավորվում են զույգ և պարում, կամ հարկերի վերաբերյալ, որոնք վերահսկում են, քանի որ յուրաքանչյուր զույգ պարում են միասին, և ինչպես յուրաքանչյուր զույգ շարժվում են համաձայնությամբ այլ զույգերի։


== Կրկնակի պարային գործընկեր ==
Այս տեսակի պարի ներառում է պար երեք մարդ միասին։ Մի տղամարդ երկու կին կամ մի կին երկու տղամարդու հետ։ Սոցիալական պարեր, խորը գործընկերությունն առավել հայտնի ժամանակներում, երբ զգալի ժողովրդագրական սեռական անհամամասնությունը տեղի է ունենում երկու սեռերի Օրինակ, դա տեղի է ունենում պատերազմների ժամանակ։ բանակում զգացվում է կանանց, իսկ քաղաքացիական անձանց շրջանում կարող է պարողներ հիմնականում կանայք։
1980-ականներին, կրկնակի կրկնապատկվում պարը հաճախ կատարվում է Հյուսիսային Չիկագոյում, Սալսա և ռիթմ դանս հանրության, փորձառու առաջնորդների երկու հետևորդների։
Կան մի շարք ժողովրդական պարերի, որ առանձնահատկությունն է տեղադրել։ Նրանց թվում են «ռուսական Եռյակը» և լեհերեն ժողովրդական պարեր, որտեղ տղամարդը պարում է երկու կամ ավելի կանանց հետ։ Մարդաշատ պարը կոչվում է «Եռյակը», նույնպես հայտնի չէ։


== Արտաքին հղումներ ==
Официальный сайт ФТСР (Федерация танцевального спорта России)
Русский танцевальный союз
2dance.tv Archived 2016-10-02 at the Wayback Machine. Парный танец. Видео со всего мира


== Ծանոթագրություններ ==
Մ.թ.ա. 424


== Դեպքեր ==


== Ծնունդներ ==


== Մահեր ==
Բլեր շրջան (Փենսիլվանիա)

Բլեր շրջան (անգլ.՝ Blair County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.365 կմ² է, բնակչությունը՝ 127.089 մարդ (2010 թ. տվյալներով)։ Շրջկենտրոնն է Հոլիդեյսբուրգ բնակավայրը։ Կազմավորվել է 1846 թ.։
Կոնվեկցիա (մթնոլորտ)

Անվան այլ կիրառումների համար տե՛ս՝ Կոնվեկցիա (այլ կիրառումներ)
Կոնվեկցիա մթնոլորտում (լատ.՝ convectio-տեղափոխում), հիդրոստատիկ ուժով պայմանավորված, մինչև 30 մ/վրկ արագություն ունեցող օդային զանգվածների ուղղաձիգ տեղաշարժեր (տաք, նոսր օդի բարձրացում, սառը, խիտ օդի իջեցում), որոնց հետևանքով առաջանում են օդի վերընթաց և վարընթաց հոսանքներ։ Վերընթաց հոսանքների ժամանակ բարձրացող օդն ընդարձակվում է և յուրաքանչյուր 100 մ բարձրանալիս սառչում 100 C-ով (չոր ադիաբատ գրադիենտ)։ Գոլորշիների կոնդենսացումն սկսվելուց հետո, թաքնված ջերմության անջատման շնորհիվ, յուրաքանչյուր 100 մ-ի վրա օդը տաքանում է աստիճանի մի քանի տասնորդական մասով (խոնավ ադիաբատ գրադիենտ)։ Կոնվեկցիա առաջանում է մթնոլորտի անկայուն վիճակի պայմաններում։ Կոնվեկցիայի հետ են կապված կույտավոր և կույտաանձրևաբեր ամպերի առաջացումը։ Լավ է արտահայտվում տարվա տաք եղանակին։
Կոզլովշչինա (գյուղ, Կոտելվայի շրջան)

Կոզլովշչինա (ուկրաիներեն՝ Козлівщина), գյուղ Ուկրաինայի Պոլտավայի մարզի Կոտելվայի շրջանում։
2001 թվականի տվյալներով Կոզլովշչինա գյուղում բնակվում էր 518 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոզովկայի շրջան

Ռոզովկայի շրջան (ուկրաիներեն՝ Розівський район), շրջան Ուկրաինայի Զապորոժիեի մարզում։
Ստեղծվել է 1992 թվականին։ Վարչական կենտրոնը՝ Ռոզովկա։


== Աշխարհագրություն ==
Շրջանի տարածքի մակերեսը կազմում է 610 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 9656 մարդ։ Բնակչության խտությունը կազմում էր 15,83 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Գրիշա Դարբինյան

Գրիշա Սարիբեկի Դարբինյան (նոյեմբերի 12, 1923(1923-11-12), Սարուխան, Նոր Բայազետի գավառ, Հայկական ԽՍՀ, ԱԽՖՍՀ, ԽՍՀՄ), հայ տնտեսագետ, արձակագիր, բանաստեղծ, հրապարակախոս։ Տնտեսագիտության դոկտոր (1985), պրոֆեսոր (1988):


== Կենսագրություն ==
Գրիշա Սարիբեկի Դարբինյանը ծնվել է 1923 թվականի նոյեմբերի 12-ին Սարուխան (ՀՀ Գեղարքունիքի մարզ) գյուղում, Բայազետից Գավառ տեղափոխված հայ ընտանիքում։ Դպրոցն ավարտելուց հետո մեկնել է ռազմաճակատ և մասնակցել Երկրորդ համաշխարհային պատերազմին։ Պատերազմի ավարտից հետո վերադարձել է հայրենիք։ 14 տարեկանից սկսել է բանաստեղծություններ և պատմավեպեր գրել։ 1941 թվականից տեղափոխվել է Երևան։ 1951 թվականին ավարտել է Երևանի անասնաբուծական-անասնաբուժական ինստիտուտը, 1959 թվականին՝ Երևանի պետական համալսարանը։ 1986-1993 թվականներին աշխատել է ՀՀ գյուղատնտեսության նախարարության հանրապետական բարձրագույն դպրոցի կառավարման ամբիոնի վարիչ։
Աշխատությունները վերաբերում են գյուղատնտեսության տնտեսագիտության, աշխատանքի նորմավորման, վարձատրության, կազմակերպման, տարիֆավորման, հողերի բարեփոխման և սեփականաշնորհման հարցերին։


== Երկեր ==
«Զեյթուն» սովխոզի վերելքի ճանապարհին։ Երևան։ Ա. հ., 1962, 56 էջ։
Աշխատանքի վարձատրությունը սովխոզներում և մյուս գյուղատնտեսական պետական ձեռնարկություններում։ Երևան։ Ա. հ., 1966, 280 էջ։
Աշխատանքի նորմավորումը գյուղատնտեսության մեջ։ Երևան։ Հայաստան, 1972, 163 էջ։
Աշխատանքի վարձատրությունը պետական գյուղատնտեսական ձեռնարկություններում և կազմակերպություններում։ Երևան։ Ա. հ., 1974, 660 էջ։
Աշխատանքի նորմավորման կատարելագործման պրոբլեմները գյուղատնտեսության մեջ, Երևան, 1984։
Կոլեկտիվ կապալի կազմակերպման հիմունքները, Երևան, 1985։
Նվիրյալների աստղաբույլ։ Լոս Անջելես։ 2000, 331 էջ։
Սխրանք և տառապանք։ Երևան։ Ա. հ., 2001:
Կյանքի հմայքը։ Երկերի ժողովածու։ Տոներ, 2001, 378 էջ։
Ամերիկան և հայերը։ Հ. Գ. Մ. հրատարակչություն, 2008, 399 էջ։


== Ծանոթագրություններ ==
Գաբաղթափա

Գաբաղթափա, բլուր Ատրպատականում, Ուրմիայի գավառում։ Գոյացել է հին կառույցներից և փլատակներից։ Այդ պատճառով էլ հաճախ հողաբլուր են անվանում։


== Ծանոթագրություններ ==
Բիրզուլովո

Բիրզուլովո (ուկրաիներեն՝ Бирзулове), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Բիրզուլովո գյուղում բնակվում էր 137 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճառընտիր (4869)

Ճառընտիր (4869), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4869 թվի տակ։ Ձեռագիրը գրվել է 1482 թվականին Հովհաննես քահանա գրիչի կողմից Կտուցում։ Ծաղկողը եղել է Մինաս կաթողիկոսը։ Ստացողը եղել է Հովհաննես քահանան։ Գրված է թղթի վրա, որը ունի 32X20 չափս։ Ձեռագիրը կազմված է 669 թերթից։ Գրված է երկսյուն, բոլորգրով։ Ունի տերունական 2, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 7ա, 218բ, 653ա, 665բ, և այլուր, ծաղկողի՝ 128բ, 653բ, հետագայի՝ 669բ (1510թ.), 669ա (1559թ.), 128ա, 644ա, 668ա (16-ր դար), 1ա (17-րդ դար)։


== Բովանդակություն ==
Ճառք, Խրատք (Վարդ. Այգեկցի, Սևերիանոս, Գր. Աստուածաբան, Եպիփան, Պետ. Սիւնեցի, Գր. Նիւսացի, Անիթպատրոս, Եփրեմ, Պրո-կթղ., Ոսկեբերան, Զենոբ, Թէոփիլոս, Եղիշէ, Յակ. Սրճեցի, Յովհ. Մանդակունի, Սարգիս Շնորհալի, Կիւրեդ, Պօղ. Տարօնացի, Նեղոս , Անանիա վրդ., Զաքարիա կթղ.):
Ներբողեանք (Պրոկղ, Եփրեմ, Եպիփան, Աթանաս, Գր. Սքանչելագործ, Պետ. Սիւնեցի)։
Պատմութինւնք Գալսաեանն մոգուց, Ադամայ, հանդերձիցն տեառն։
Վարդ. Այգեկցւոյ Վասն անքուն արդանցն։
Խրտաք կանոնականք։
Տեսիլք Մարիամու. Սահակայ։
Թուղթ երկնառաք։
Թուղթ Պիղատոսի առ Տիբերիոս։
Թուղթ Գր. Արծրունեաց եպս-ի։
ՅԱւետարանաց մեկնութեանց։
Վարք և վկայութիւնք։


== Ծանոթագրություններ ==
Հեսսի օրենք

Հեսսի օրենք, թերմոքիմիայի հիմնական օրենքը, ըստ որի, քիմիական որևէ ռեակցիայի ջերմային էֆեկտը կախված է միայն փոխազդող համակարգի սկզբնական ու վերջնական վիճակներից և կախված չէ միջանկյալ վիճակներից ու ռեակցիան իրականացնելու ուղիներից։ Հեսսի օրենքը կոչվում է նաև ռեակցիաների ջերմային էֆեկտների գումարների հաստատունության օրենք։ Վերջին սահմանումից հետևում է, որ եթե համակարգն առաջին վիճակից երկրորդին է անցնում ուղղակիորեն կամ մի շարք միջանկյալ վիճակներով, ապա ուղղակի անցման ջերմային էֆեկտը հավասար է տվյալ ռեակցիայի այլ եղանակներով իրականացման միջանկյալ փուլերի ջերմային էֆեկտների գումարին։ Ըստ էության, Հեսսի օրենքը էներգիայի պահպանման օրենքի կիրառումն է հաստատուն ճնշման կամ ծավալի պայմաններում ընթացող քիմիական ռեակցիաների նկատմամբ։ Հեսսի օրենքով հնարավոր է հաշվել՝ 1. անմիջականորեն դժվար իրականացվող կամ չիրականացվող ռեակցիաների ջերմային էֆեկտը, 2. քիմիական միացությունների գոյացման ջերմային էֆեկտը և 3. քիմիական կապի միջին էներգիան։ Օրենքը ձեակերպել է Վիկտոր Ֆրանց Հեսսը, 1840 թ-ին, փորձնական տվյալների հիման վրա։
Ֆիմի (այլ կիրառումներ)

Ֆիմի, կարող է վերաբերել՝

Ֆիմի Հեթումյան (ծննդյան թվականն անհայտ - դեկտեմբերի 2, 1309, Դրազարկի վանք) - Հեթում Ա-ի դուստրը, Կիլիկիայի հայկական թագավորության արքայադուստր, Սիդոնի իշխանուհի
Ֆիմի Հեթումյան (հունվարի 14, 1266 - հունիսի 26, 1267) - Լևոն Գ-ի դուստրը, Կիլիկիայի հայկական թագավորության արքայադուստր
Ֆիմիկ Հեթումյան (1326 - 1377/1381) - Իշխանուհի Կիլիկիայի հայկական թագավորությունում, Բալդուին մարաջախտի դուստրը
Ֆիմի Այասցի (14-րդ դար) - Վահրամ Այասցու կինը, Այասի իշխանուհի
Տուրիչանի

Տուրիչանի (ուկրաիներեն՝ Туричани), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1794 թվականին։
2001 թվականի տվյալներով Տուրիչանի գյուղում բնակվում էր 222 մարդ։ Բնակավայրը զբաղեցնում է 0,998 կմ² տարածք։ Բնակչության խտությունը կազմում էր 222,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այգվարդ

Այգվարդ, հայկական արական անուն։ Կազմված է հայերեն այգ և վարդ բառերից և նշանակում է առավոտվա վարդ։ Գործածվել է Վանում, սակայն տարածում չի ունեցել։


== Ծանոթագրություններ ==
Սոլյանիկովկա

Սոլյանիկովկա (ուկրաիներեն՝ Соляниківка), գյուղ Ուկրաինայի Խարկովի մարզի Կուպյանսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոշ (Սախրայի վտակ)

Անվան այլ կիրառումների համար տե՛ս՝ Գոշ (այլ կիրառումներ)Գոշ, գետ Ռուսաստանում, հոսում է Ադըղեայի Հանրապետության տարածքով։ Գետաբերանը գտնվում է 10 կմ հեռավորության վրա Սախրա գետի աջ ափից։ Գետի երկարությունը 11 կմ է, ավազանի մակերեսը՝ 49,4 կմ²։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, գետի ջրերի կառավարման գլխավոր կենտրոնը՝ Բելայա, գետի գետային ենթաավազանը բացակայում է։ Գետի գետային ավազանն է Կուբանը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների
Ջրային օբյեկտի կոդը հանրային գրանցմամբ — 06020001112108100004526
Կոդը ըստ հիդրոլոգիական հետազոտության (ՌԴ) — 108100532
Ավազանի կոդը — 06.02.00.011
Ծավալի համարը ըստ ՌԴ-ի — 08
Թողարկումը ըստ ՌԴ-ի — 1


== Ծանոթագրություններ ==
Ըմբշամարտի Եվրոպայի առաջնություն 2011

Ըմբշամարտի Եվրոպայի առաջնություն 2011, անցկացվել է 2011 թվականի մարտի 29-ից ապրիլի 3-ը Դորտմունդ քաղաքում։ Խաղարկվել է մեդալների 21 հավաքածու։ Թիմային հաշվարկում հաղթանակ են տարել Ռուսաստանի հավաքականի ըմբիշները, նվաճելով 6 ոսկե, 2 արծաթե և 5 բրոնզե մեդալ։


== Մեդալներ ==


== Թիմերի ռեյտինգ ==


== Մեդալակիրներ ==


==== Ազատ ոճ (տղամարդիկ) ====


==== Հունահռոմեական ====


==== Ազատ ոճ (կանայք) ====


== Աղբյուրներ ==
Առաջնության արդյունքերը uww-eu.org կայքում Archived 2020-08-06 at the Wayback Machine.
Ինգրիդ Շուլերու

Ինգրիդ Շուլերու  (անգլ.՝ Ingrid Schulerud, հուլիսի 8, 1959(1959-07-08), Օսլո, Նորվեգիա), նորվեգացի դիվանագետ։
Ինգրիդ Շուլերուն 2015 թվականի ապրիլի 17-ին Նորվեգիայի Թագավորության կողմից նշանակվել է Բելգիայում դեսպան։


== Անձնական կյանք ==


=== Վաղ շրջան ===
Ինգրիդի հայրը՝ Մենս Շուլերուն գրող և ռադիոհաղորդավար էր, ով հայտնի էր իր հարազատ քաղաքի՝ Օսլոյի մասին հանրագիտարանային գիտելիքներով։ Նրա քույրը՝ Ինգրիդի հորաքույրը, մանկական գրքերի նորվեգացի հեղինակ Աննե-Քաթրինա Վեսթլին էր։


=== Կրթություն ===
Շուլերուն հաճախել է Օսլոյ Մայր տաճարի դպրոցը, որտեղ նա հանդիպել է Ենսին, երբ երկուսն էլ տասնյոթ տարեկան էին։ Այստեղ, Ազգային Ուսանողական Միության ներկայացուցիչների  ընտրության ժամանակ Շուլերուն հաղթում է իր ապագա ամուսնուն՝ առաջնորդելով սոցիալիստական կուսակցության ձախ թևը։


=== Ընտանեկան կյանք ===
Շուլերուն ամուսնացած է նորվեգացի պետական քաղաքական գործիչ, 2000-2001 և 2005-2013 թվականներին Նորվեգիայի վարչապետ, 2014 թվականից ՆԱՏՕ-ի գլխավոր քարտուղար Ենս Սթոլթենբերգի հետ։ Լինելով վարչապետի կին, նա սկզբնական ժամանակաշրջանում՝ ավելի քան մեկ տարի, խուսափել է ամուսնու հետ պետական այցեր կատարել։ Նրանք այցելել են Հնդկաստան 2001 թվականին։ Շուլերուն նախընտրել է ԶԼՄ-ների ուշադրությունից դուրս մնալ՝ հիմնականում պաշտպանելով իր երեխաներին։ Ամուսնական զույգն ունի մեկ որդի և մեկ դուստր։


== Կարիերա ==
Լատինական Ամերիկայում ճամփորդելուց հետո Շուլերուն ցանկանում էր աշխատել զարգացող կազմակերպությունների համար, սակայն Միջազգային զարգացման նախարարության կողմից նշանակվեց զբաղվել Համաշխարհային բանկի նախագծերի շրջակա միջավայրի վրա ազդեցության ուսումնասիրությամբ։ Սա հանգեցրեց նրան, որ նա դադարեցրեց իր ընթացիկ ուսումը մագիստրոսական աստիճանում, որն ավարտեց 1988 թվականին։
1990 թվականին Շուլերուն Հունգարիայի մայրաքաղաք Բուդապեշտում Նորվեգիայի դեսպանատանն էր աշխատում, և երբ նրա ամուսինը նշանակվում է Բնապահպանության նախարարության պետքարտուղար, դա պատճառ է հանդիսանում, որ նա վերադառնա Նորվեգիա։ Հետագայում նա տարբեր պաշտոններ է զբաղեցրել նախարարությունում, հիմնականում Մերձբալթիկայում և Կենտրոնական Եվրոպայում։
Նա Նորվեգիայում Արտաքին գործերի նախարարությունում Կենտրոնական Եվրոպայի և Եվրոպական տնտեսական տարածքի ֆինանսավորման գլխավոր տնօրենի տեղակալն է եղել մինչև 2015 թվականի ապրիլին Բելգիայում Նորվեգիայի դեսպան դառնալը։
Նա ակտիվ գործունեություն է ծավալել Նորվեգիայի քաղաքացիական ծառայության միությունում, աջակցել է Նորվեգիայի ազգային պաշտպանության քոլեջին։


== Ծանոթագրություններ ==


== Արտաքին հղումներ ==
Article from VG, on job appointment
Article in Dagbladet on Indian visit
Interview in Dagbladet
Interview in Aftenposten
Profile in Aftenposten
Բարձրաքանդակ

Բարձրաքանդակ ( ֆր.՝ hautrelief, haut բարձր և relief ռելիեֆ, ուռուցիկություն), քանդակագործության տեսակ, բարձր քանդակ, որի ուռուցիկ մասի ծավալի կեսից ավելին դուրս է ցցված ֆոնի հարթությունից, երբեմն քանդակապատկերը միայն հպվում է ֆոնին, իսկ որոշ դեպքերում նրանից անջատվում է մանրամասներով։ Մոնումենտալ դեկորատիվ Բարձրաքանդակը կիրառվում է ճարտարապետության մեջ։
Կուզնեցովո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԿուզնեցովոԿուզնեցովո (ռուս.՝ Кузнецово), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիրիստոր

Տիրիստոր սիլիցիումի հիմքով քառաշերտ կիսահաղորդչային սարք 
  
    
      
        n
      
    
    {\displaystyle n}
   տիպի լայն (մինչև 200 մկմ) շերտով և դրան հարող 
  
    
      
        p
      
    
    {\displaystyle p}
   տիպի բարակ շերտերով, որոնցից մեկի մի մասը հպվում է բարակ 
  
    
      
        n
      
    
    {\displaystyle n}
   շերտին։ Տրիստորը փոխանջատիչ սարք է, որն օժտված է էլեկտրական վենտիլի հատկություններով և ունի ոչ գծային խզվող վոլտամպերային բնութագիր։ Տիրիստորները կիրառվում են էլեկտրաէներգիայի փոխակերպիչներում, ավտոմատ կառավարման համակարգերում և զանազան էլեկտրոնային հարմարանքներում։
Զարդավոր չրխկան

Զարդավոր չրխկան (լատ.՝ Aeoloides figuratus), չրխկանների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
4,5-5,5 մմ երկարությամբ փոքր բզեզ է։ Մարմինը մուգ դարչնագույն է, վերջույթները՝ բաց գորշավուն, ոչ ցայտուն արտահայտնված սև բծով առաջնամեջքը՝ կարմրագորշագույն, իսկ երկու դեղին գագաթնային և երկու վատ արտահայտված եզրերով հիմնային բծեր ունեցող վերնաթևերը՝ մուգ գորշագույն։


== Տարածվածություն ==
Տարածված է Անդրկովկասում, Առաջավոր և Միջին Ասիայում, Իրանում, Աֆղանստանում, Իրաքում, Արաբական թերակղզում և Հայաստանում՝ Տավուշի (Իջևան և Բերդ քաղաքներ, Աճարկուտ և Բագրատաշեն գյուղեր), Արմավիրի (Փշատավան գյուղի շրջակայք) և Սյունիքի (Մեղրի գետի ափ՝ Մեղրի քաղաքի մոտ) մարզերում։


== Էկոլոգիա ==
Ապրում է հոսուն ջրերի լողափերում։
Կենսաբանական առանձնահատկությունները հայտնի չեն։ Բզեզները  հանդիպում են խոնավ ավազում և մանր հղկված գետաքարերում՝ ջրի մոտ։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակում գրանցված է որպես խոցելի տեսակ։
Հանդիպում է հազվադեպ, իսկ թվաքանակի փոփոխության միտումները բացահայտված չեն։ Հայտնի են եզակի հավաքներ։
Սպառնացող վտանգ է համարվում մելիորատիվ և հիդրոշինարարական գործունեության հետևանքով ջրային ռեժիմի խախտումը։
Պահպանվում է «Արևիկ» ազգային պարկում։


== Ծանոթագրություններ ==
ԱՊԼ (այլ կիրառումներ)

ԱՊԼ կարող է վերաբերվել.

Արաբական Պետությունների Լիգա
Ավտովարորդների պաշտպանության լիգա
Անդրոսովո (այլ կիրառումներ)

Անդրոսովո, կարող է վերաբերել՝

Անդրոսովո - գյուղ Ռուսաստանի Նիժնի Նովգորոդի մարզի Գագինսկի շրջանի կազմում։
Անդրոսովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Անդրոսովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Կանոն Վակեսիմա

Կանոն Վակեսիմա, (ճապ.՝  分島 花音, Վակեսիմա Կանոն, հունիսի 28, 1988(1988-06-28), Տոկիո, Ճապոնիա), ճապոնացի երգչուհի և թավջութակահարուհի։


== Կենսագրություն ==
Երեք տարեկանում Կանոն Վակեսիման սկսել է թավջութակ նվագել։ Ավագ դպրոցում նա ձևավորեց իր խումբը. սկզբում մասնակցում էին տարբեր միջոցառումների, գրում էին տարբեր երգեր և երաժշտություններ, նվագում թավջութակի վրա։ Նրա առաջին փառատոնը եղել է ավագ դպրոցում։ Կանոնը դիմել է Sony Music ընկերությանը ու  արդյունքները հասել են մինչև եզրափակիչ փուլ։ Ապա ցուցակագրվել է Sony Music-ում։ 2008 թվականի մայիսի 8-ին առաջին ելույթն էր,  DefStar Records-ում։ Այդ տարի նրա պրոդյուսերը դարձավ Մանան, ով նույնպես երաժշտություններ էր գրում Կանոնի համար։


== Սկավառակագրություն ==


=== Ստուդիական ալբոմներ ===
2015 թվականին թողարկել է 3 ստուդիական ալբոմ.


=== Սինգլեր ===


=== Թրեքներ ===
Shinshoku Dolce ալբոմ։

1. «Sweet Ticket» (1:19)
2. «Shinku no Fetarizumu (真紅のフェータリズム Crimson Fatalism)» (2:51)
3. «Kagami (鏡 Mirror)» (3:07)
4. «Still Doll» (Album Version) (3:44). Сингл выступил в качестве эндинга к первому сезону аниме Рыцарь-Вампир.
5. «Maboroshi (マボロシ Illusion)» (3:40)
6. «Ennui Kibun! (アンニュイ気分! Dull Mood!)» (3:19)
7. «Suna no Oshiro (砂のお城 Sand Castle)» (3:09). Сингл выступил в качестве эндинга ко второму сезону аниме Рыцарь-Вампир.
8. «Monochrome Frame» (3:50)
9. «L’espoir ~Mahou no Akai Ito~ (L’espoir ～魔法の赤い糸～ Hope ~Special Red Thread~)» (3:13)
10. «Kuroi Torikago (黒い鳥籠 Black Bird Cage)» (2:54)
11. «skip turn step♪» (4:36)
12. «Shiroi Kokoro (白い心 White Heart)» (3:22)
13. «Sweet Dreams» (1:34)Lolitawork Libretto ալբոմ։

1. «Shakespeare no Wasuremono (シェークスピアの忘れ物 Lost and Found of Shakespeare) ～Prologue～» (2:00)
2. «Kajitsu no Keikoku (果実の警告 Warning from Fruit)» (3:05)
3. «Dokushouka Himegimi (読書家姫君 Bookworm Princess)» (3:47)
4. «Twinkle Star!» (3:20)
5. «Toumei no Kagi (透明の鍵 Transparent Sky)» (3:29)
6. «Mamaredo no Sora (マーマレードスカイ Marmalade Sky)» (3:38)
7. «Kuroneko to Pianist no Tango (黒猫とピアニストのタンゴ Tango with the Black Cat Pianist)» (3:09)
8. «Hime Charleston (プリンセスチャールストン Princess Charleston)» (4:14)
9. «Tree of Sorrow» (3:33)
10. «Celmisia» (4:25)
11. «Otome no March (音女のマーチ March of the Virgin)» (4:41)
12. «Shakespeare no Wasuremono (シェークスピアの忘れ物 Lost and Found of Shakespeare) ～Epilogue～» (1:44)
13. «Shoujo Jikake no Riburetto (少女仕掛けのリブレット Lolitawork Libretto) ～Storytelling by Solita～» (4:05)Tsukinami ալբոմ։

1. «Killy Killy Joker» (4:41)
2. «Tsukinami (ツキナミ)» (4:54)
3. «Sansukumi (さんすくみ)» (3:58)
4. «Chocolate (チョコレート)» (4:45)
5. «Signal» (5:32)
6. «Foul Play ni Kurari (ファールプレーにくらり)» (4:29)
7. «Sakura Meikyuu (サクラメイキュウ)» (4:36)
8. «Geijutsuka no Kawaii Souzoutachi (芸術家のかわいい想像たち)» (3:18)
9. «Nightingale (ナイチンゲール)» (3:34)
10. «World's End, Girl's Rondo» (4:28)
11. «Monster Star (モンスター・スタ)» (5:16)


== Ծանոթագրություններ ==
Մայրություն (քանդակ, Երևան, Հռիփսիմե Սիմոնյան)

Անվան այլ կիրառումների համար տե՛ս՝ Մայրություն (քանդակ, այլ կիրառումներ)«Մայրություն» («Ընտանիք») քանդակ, գտնվում է Երևանում, Նոր Նորք վարչական շրջանի 2-րդ զանգվածում, Գայի պողոտայի մոտ։ Ընդգրկված է Երևանի Նոր Նորք վարչական շրջանի պատմության և մշակույթի անշարժ հուշարձանների ցանկում։


== Պատմություն ==
«Ընտանիք» («Մայրություն») քանդակը տեղադրվել է 1974 թվականին Նոր Նորքի 2-րդ զանգվածում, Գայի պողոտայում, Նոր Նորքի թաղապետարանի հարևանությամբ։


== Հեղինակներ ==
Քանդակագործ՝ Հռիփսիմե Սիմոնյան
Ճարտարապետ՝ Արծվին Գրիգորյան


== Տես նաև ==
Ընտանիք (քանդակ, Նյու Յորք)


== Ծանոթագրություններ ==
Ագռավի մասին

Ագռավի մասին (ռուս.՝ Про ворона), ռուսական մուլտֆիլմ, որը նկարահանվել է «Օդաչու» ստուդիայում, 2004 թվականին։ Ռեժիսոր Ալեքսեյ Ալեքսեևը մուլտֆիլմն ստեղծել է ըստ էսկիմոսների ժողովրդական հեքիաթների մոտիվների։
Մուլտֆիլմը մտնում է «Гора самоцветов» շարքի մեջ։ Մուլտֆիլմի սկզբում երևում են հետևյալ բառերը. «Մենք ապրում ենք Ռուսաստանում, Չուկոտկայում»։


== Սյուժե ==
Մի ժամանակ մի որսորդ ու մի արջ էին ապրում։ Նրանք ապրում էին հարևանությամբ, չէին վիճում և նույնիսկ ընկերություն էին անում։ Եվ ահա մի անգամ նրանք ձուկ են բռնում։ Նրանք բռնում են մի ձուկ, որն այնքան էլ լավը չէր։ Սակայն նրանք չէին կարողանում ձուկը բաժանել։ Վիճում են և որոշում. ով ագռավի մասին ավելի լավ հեքիաթ կպատմի, նրան էլ կհասնի ձուկը։
Առաջինը արջը պատմում է ագռավի և բուի ընկերության մասին, ասելով, որ ագռավը և բուն մի ժամանակ սպիտակ են եղել, բայց բուն ցանկանում էր ավելի գեղեցիկ լինել։ Ագռավը մարդկանցից գողանում է սև գույնը և նախշեր անում բուի վրա։ Գեղեցիկ է ստացվում, բայց ագռավը նկարել չգիտեր և ագռավի վրա է լցնում ողջ ներկը։ Ագռավը սևանում է և նեղանալով` քշում բուին։
Որսորդը պատմում է իր հեքիաթը ագռավի մասին։ Մի անգամ ճնճղիկներն արևի համար լավ երգ էին երգում, հանկարծ հայտնվում է ագռավը և գողանում է այդ երգը։ Ավագ ճնճղիկն ստիպված է լինում օգնություն խնդրել մարդուց. մարդը գաղտագողի մոտենում է և նետահարում է ագռավին։ Վերջինս վախենում է, և ճնճղիկը իրեն է վերադարձնում իր երգը։ Իսկ ագռավը մոռանում է երգելը։
Քանի դեռ ագռավն ու արջն իրար հեքիաթներ էին պատմում, ագռավը գողանում է նրանց ձուկը։ Նրանք հոգոց են հանում ու գնում կրկին ձուկ որսալու։


== Պրեմիերա և պարգևներ ==
2005` «Гора самоцветов» շարքի 11 մուլտֆիլմերի պրեմիերան կայացել է 2005 թվականի փետրվարին, Անիմացիոն կինոյի ռուսական 10-րդ բաց փառատոնի շրջանակներում, Սուզդալում։
2005` Անիմացիոն կինոյի ռուսական 10-րդ բաց փառատոնի ժյուրիի դիպլոմ։
2005`  Անիմացիոն կինոյի ռուսական 10-րդ բաց փառատոնի մրցանակը տրվել է Ալեքսեյ Ալեքսեևին` ֆիլմում ներդաշնակ հնչյունային և տեսողական տարածություն ստեղծելու համար։
2005` «Կրոկ» միջազգային կինոփառատոն, 2005։ Ժյուրին որոշել է ստեղծել հատուկ` «Նախագծի յուրահատկության և բարձր գեղարվեստական մակարդակի համար» մրցանակ, որը շնորհվել է «Օդաչու» անիմացիոն ստուդիային` «Гора самоцветов» շարքի համար։ Հովանավորական պարգևներ «Canon» ընկերության կողմից` Անդրեյ Կուզնեցով, «Ինչպես խաբեցին օձին», Ալեքսեյ Ալեքսեև, «Ագռավի մասին» մուլտֆիլմեր։
2006` Ազգային «Ոսկե Արծիվ» մրցանակ` կինեմատոգրաֆիայի ոլորտում (2005 թվական), «Լավագույն անիմացիոն ֆիլմ» անվանակարգում շնորհվել է  «Гора Самоцветов» շարքին։


== Ծանոթագրություններ ==


== Արտաքին հղումներ ==
«Ագռավի մասին» մուլտֆիլմը «Անիմատոր.ռու» կայքում
«Ագռավի մասին»(անգլ.) ֆիլմը Internet Movie Database կայքում
«Ագռավի մասին» «Հայրենական կինոյի հանրագիտարան» կայքում
Շկավտկանց

Շկավտկանց, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր Ադամակերտ քաղաքից 31 կմ հյուսիս-արևմուտք, Խորգոմ գետի ձախ ափին։


== Բնակչություն ==
Հնում եղել է հայաբնակ։ XX դարի սկզին արդեն քրդաբնակ էր և ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դավիթ Սաթյան

Դավիթ Արամի Սաթյան (օգոստոսի 17, 1979(1979-08-17), Երևան, Հայկական ԽՍՀ, ԽՍՀՄ), հայ կոմպոզիտոր, դաշնակահար, Հայաստանի կոմպոզիտորների միության անդամ (2013)։ Հայ կոմպոզիտոր, երգահան։ ՀՀ արվեստի վաստակավոր գործիչ (2011) Արամ Սաթյանի որդին է։


== Կենսագրություն ==
Դավիթ Սաթյանը ծնվել է 1979 թվականի օգոստոսի 17-ին Երևանում, հայ կոմպոզիտոր Արամ Սաթյանի ընտանիքում։ 1993 թվականին ավարտել է Երևանի Սայաթ-Նովայի անվան երաժշտական դպրոցի դաշնամուրի, 1996 թվականին՝ Ա. Սպենդիարյանի անվան երաժշտական դպրոցի դաշնամուրի բաժինը։ Սովորել է Երևանի պետական կոնսերվատորիայի կոմպոզիցիայի բաժնում, որն ավարտել է 2001 թվականին (Արամ Սաթյանի դասարան)։ 2002-2004 թվականներին կատարելագործվել «Maastricht» երաժշտական ակադեմիայում (Ջ. Սլանգենի դասարան, Հոլանդիա), 2009 թվականին՝ Լոնդոնի «King’s College» համալսարանի ասպիրանտուրայում (ղեկավարներ՝ Ջ. Բենջամին, Ս. Միլստայն)։
Հեղինակել է «Երեք ակնթարթ» նվագախմբային կոնցերտը, «In Memoriam»-ը՝ ջութակի և նվագախմբի, «Non Stop» և «Pass» (մաս 1, 2, 2003, 2007) ստեղծագործությունները՝ փողային նվագախմբի, դաշնամուրի և կոնտրաբասի համար, կվարտետներ (№ 1, «Duplex», «Tango à la Modern»), դաշնամուրային, անսամբլային («Տարօրինակ ժամանակներ»՝ 15 մենակատարի համար և այլն), ջազային և այլ գործեր։


== Մրցանակներ ==
2003 – Ջազային դաշնակահարների «Լեյդենի ջազային մրցույթի» 1-ին մրցանակ (Հոլանդիա),
1998 – Հայ կոմպոզիտորների միության հատուկ մրցանակ,
2008 – Ջազային դաշնակահարների մրցույթի 2-րդ մրցանակ (Շվեյցարիա),
1996 – «Ամադեուս» միջազգային մրցույթի ոսկե մեդալ։


== Ծանոթագրություններ ==


== Արտաքին հղումներ ==
Դավիթ Սաթյանի ստեղծագործություններից Յութուբում
Սեդա Հակոբյան

Սեդա Հակոբյան (արաբ․՝ سيتا هاكوبيان‎‎, հուլիսի 28, 1950(1950-07-28)), հայկական ծագմամբ իրաքցի երգչուհի։ Երաժշտական կարիերան սկսել է 1968 թվականին, ունեցել է մեծ հաջողություն։ Հայտնի է որպես «Իրաքի ջերմ ձայն» և համարվում է Իրաքի Ֆեյրուզը։


== Կենսագրություն ==
Սեդա Հակոբյանը ծնվել է 1950 թվականին Իրաքի Բասրա քաղաքում քրիստոնյա իրաքահայերի ընտանիքում։ Հայրը թենիս էր խաղում և որպես Իրաքի ներկայացուցիչ հանդես է եկել տարբեր մրցաշարերում։ Երաժշտական ասպարեզ մուտք գործելուց հետո Սեդան աշխատում է այնպիսի հայտնի կոմոպզիտորների հետ, ինչպիսիք են Թարիք ալ-Շիբլին, Ֆարուք Հիլալ Խամաշը, Էլիաս Ռահբանին և Ահմեդ Քասիմը։
Հակոբյանի երաժշտական ոճը առաջիններից էր, որ նորացրեց իրաքյան երգերը` արևմտյան գործիքների ներդրման և ժամանակակից փոփ երաժշտության միջոցով։ Սեդա Հակոբյանը համերգներով հանդես է եկել ամբողջ արաբական աշխարհում, այդ թվում` Իրաքում, Եգիպտոսում, Ալժիրում, Արաբական Միացյալ Էմիրություններում, Կատարում, ինչպես նաև Եվրոպայում` Ուզբեկստանում, Ռուսաստանում, Գերմանիայում, Բուլղարիայում և Իսպանիայում։
1997 թվականին Հակոբյանը հեռացել է Իրաքից և հաստատվել Կատարում։ Այժմ բնակվում է  Տորոնտոյում։


== Անձնականկյանք ==
Սեդան ամուսնացած է ռեժիսոր Էմադ Բաջատի հետ։ Ունեն երկու դուստր` Նովան  և Նեիրը։ Նովա Էմադը նույնպես երգչուհի է, ապրում է Կանադայում և հետևում է մոր հետքերին` նորացնում է դասական իրաքյան երաժշտությունը` ներմուծելով նոր ժանրեր, օրինակ`  հիփ-հոփ / Trance և Bossa-Nova: Նեիրը խմբագիր, ռեժիսոր և լուսանկարիչ է։


== Ծանոթագրություններ ==


== Արտաքին հղումներ ==
Պաշտոնական կայք Archived 2019-05-24 at the Wayback Machine.
Seta Hagopian at Facebook
[1] Soundcloud
[2] at Ինստագրամ
Ջինա Գերշոն

Ջինա Գերշոն (անգլ.՝ Gina L. Gershon, հունիսի 10, 1962(1962-06-10), Լոս Անջելես, Կալիֆոռնիա), թատրոնի, կինոյի, հեռուստատեսության և հնչյունավորման ամերիկացի դերասանուհի, երգչուհի և բանաստեղծուհի։


== Կենսագրություն ==
Ծնվել է 1962 թվականի հունիսի 10-ին Լոս-Անջելեսում՝ հրեաների ընտանիքում։ Մանկուց երազել է դառնալ դերասանուհի և որոշել է ստանալ լավ դերասանական կրթություն։ Բևեռլի Հիլզի դպրոցում սովորել է ապագա երաժիշտ և երգիչ Լենի Կրավիցի հետ։ Այնուհետև մեկնել է Սան Ֆրանցիսկո և ընդունվել Ամերիկյան կոնսերվատորիա, որտեղ սովորել է դերասանական վարպետություն և պար։ Նյու Յորքի համալսարանն ավարտելուց հետո խաղացել է թատրոններում։ Նա եղել է Naked Angels թատրոնի նյույորքյան մասնաճյուղի հիմնադիրներից մեկը։
1988 թվականին Ջինա Գերշոնը Թոմ Քրուզի հետ նկարահանվել է «Կոկտեյլ» դրամայում, բայց առավել վառ դերերը դերասանուհին խաղացել է 1990-ականների կեսերին Էլիզաբեթ Բերկլիի հետ Պաուլ Վերհուվենի «Շոուգյոլզ» սկանդալային պատկերում և Վաչովսկի քույրերի «Կապ» թրիլլերում, որտեղ նրա խաղընկերուհին  Ջենիֆեր Թիլլին էր։
2008 թվականին Vanity Fair ամսագիրը հոդված է հրապարակել, որտեղ պնդում էր, որ Գերշոնը սիրային կապ է ունեցել ԱՄՆ-ի նախկին նախագահ Բիլ Քլինթոնի հետ։ Ջինա Գերշոնի իրավաբանները սկսել են դատական հայց նախապատրաստել ամսագրի դեմ՝ հայտարարելով, որ դերասանուհին ընդամենը երեք անգամ է Քլինթոնի հետ նույն շենքում գտնվել, որտեղ ներկա են եղել տասնյակ կամ հարյուրավոր մարդիկ։
Քլինթոնը ևս հերքել է Գերշոնի հետ սեռական հարաբերությունների մասին հայտարարությունները և Vanity Fair-ի լրագրողին անվանել է «ոչնչություն»։
ABC հեռուստաալիքով ցուցադրված «Տգեղ Բեթին» սերիալում խաղացել է Ֆաբիի դերը, որը Դոնաթելա Վերսաչեի ծաղրանմանակն էր։


== Ֆիլմագրություն ==


== Ծանոթագրություններ ==
Կարլ Իմերման

Կարլ Լեբրեխտ Իմերման (գերմ.՝ Karl Lebrecht Immermann, ապրիլի 24, 1796(1796-04-24)[…], Մագդեբուրգ, Պրուսիայի թագավորություն[…] - օգոստոսի 25, 1840(1840-08-25)[…], Դյուսելդորֆ, Հռենոսի պրովինցիա, Պրուսիայի թագավորություն), գերմանացի արձակագիր, դրամատուրգ, բանաստեղծ։


== Կենսագրություն ==
Դեռևս 16 տարեկանում Իմերմանը գրել է «Պրոմեթևս» վեպ-դրաման։ Սովորել է Հալեում, մասնակցել է ազատագրական պատերազմին, որոշ ժամանակ եղել ծառայության մեջ։ Վաղաժամ մահացել է 1840 թվականին։
Իմերմանին դժվար է կոնկրետ որևէ գրական դպրոցի հետևորդ համարել. նա և՛ «փոթորիկ ու ճնշում» շրջանի շարունակողն է, և՛ ռոմանտիկ է ու կլասիցիստ, իդեալիստ և ռեալիստ։ Նրա դրամաներում գերակշռում է մեկ խոհածությունը, մեկ երևակայությունը։
Հրատարակել է «Բանաստեղծություններ» (1822) ժողովածուն, «Կարդենիոն և Ցելինդան» (1826) ողբերգությունը, «Ալեքսիս» (1833) դրամատիկական եռերգությունը (առաջին մաս՝ «Բոյարներ», երկրորդ մաս՝ «Դատ Պետերբուրգում», երրորդ մաս՝ «Եվդոկիա», գրված են տարատեսակ բանաստեղծական չափերով), «Մյունխհաուզենը» (1838) վեպը։ Իմերմանը 1832 թվականին Դյուսելդորֆում կազմակերպել է թատրոն (աշխատել է մինչև 1837-ը), որտեղ բեմադրվել են ազգային և համաշխարհային դրամատուրգիայի լավագույն գործերը։ Իմերմանը մշակել է «Կանոններ»՝ սահմանելով դերասանների պարտականությունները։ Գրել է ուսումնասիրություններ թատրոնի մասին։ «Տրիստան և Իզոլդա» պոեմը մնացել է անավարտ


== Ընտանիք ==
Առաջին կինը եղել է Էլիզա ֆոն Ալեֆելդտը։


== Ծանոթագրություններ ==


== Արտաքին հղումներ ==
Կարլ Լեբրեխտ Իմերմանի գործերը Գուտենբերգ նախագծում (անգլ.)
Կարլ Լեբրեխտ Իմերմանը Internet Archive կայքում (անգլ.)
Կարլ Լեբրեխտ Իմերմանը LibriVox կայքում (անգլ.)
(1354) Բոթա

(1354) Բոթա (անգլ.՝ Botha), աստերոիդ աստերոիդների հիմնական գոտում։ Հայտնաբերվել է 1935 թվականի ապրիլի 3-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 3,125082 ա. մ., առավելագույնը մոտենում է 2,4471 ա. մ. հեռավորության վրա և հեռանում 3,803 ա. մ., իսկ Երկրի ուղեծրին Բոթա աստերոիդը նվազագույնը մոտենում է 1,4396 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2017,86 երկրային օրվա ընթացքում, իր ուղեծրով շարժվելով միջինում 0,178407 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1354) Բոթա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Spicy Horse

Spicy Horse, համակարգչայի խաղերի մշակմամբ զբաղվող անկախ ընկերություն, որ տեղակայված է Շանհայում։ Ընկերութունը հիմնադրվել է Ամերկան ՄակԳի, Անտոնի Յակոբսի և Ադամ Լէնգի կողմից 2007 թվականին։ 2016 թվականի հուլիսի 23-ին հայտնի դարձավ, որ ընկերությունը փակում է իր դռները, կետրոնանլով անակախ նախագծերի մշակմամբ։ Ստուդիաի կողմից թողարկված ամենահայտնի հայտնի խաղը դարձավ՝ Alice: Madness Returns խաղը։


== Պատմություն ==
Իր նախկին ընկերութուն՝ The Mauretania Import Export Company փակելուց հետո, ՄակԳին մեկնում է Ասիա նոր բիզնես հնարավորություններ փնտելու համար։ Այնտեղ նա հանդիպում է մի շարք տաղանդավոր մարդկանց, ովքեր երկար տարիներ մշակել են նախագծեր այլ ընկերությունների համար, սակայն վերահսկողություն չեն ունեցել նախագծերի վրա։ ՄակԳեինը սա համարեց բարենպաստ հնարավորություն և հիմնադրեց ընկերություն Շանհայում, որը հնարավորություն էր տրամադրում ոչ միայն տեղացի մշակողներին այլև ստեղծում էր առողջ աշխատանքային միջավայր օտարերկրացի մշակողների համար։
Ստուդիան հիմնադրվեց 2007 թվականին։ Այն համարվում էր էպիզոդիկ խաղերի մշակվող զբաղվող առաջատար ընկերություն։ Այն դարձավ Չինաստանում ամենամեծ անկախ մշակող ընկերությունը։
Spicy Horse-ի Շանհայում տեղակայված ստուդիան ուներ ավելի քան 70 աշխատակից։
Ընկերության փակման մասին խոսակցություններից հետո, 2016 թվականի մարտի 29-ին ՄակԳին հայտարարեց, որ եղեկ են որոշակի կրճատումներ, և որ նրանք կշարունակեն աշխատել և ապագայում կփոձեն զերծ մնալ F2P բջջային խաղերից։
2016 թվականին ՄակԳին հայտարարեց, որ ընկերությունը փակվում է՝ 10 տարի անց ձևավորումից։ 


== Խաղերի շարք ==


== Ծանոթագրություններ ==
Օդելցհաուզեն

Օդելցհաուզեն (գերմ.՝ Odelzhausen), կոմունա Գերմանիայում, Բավարիա երկրամասում։
Գտնվում է Վերին Բավարիա վարչական շրջանի ենթակայության ներքո։ Մտնում է Դախաու շրջանի կազմի մեջ։ Բնակչությունը 4312 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 30,48 կմ² տարածք։ Պաշտոնական կոդը՝ 09 1 74 135։
Կոմունան ստորաբաժանվում է 14 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Մոկիևցի

Մոկիևցի (ուկրաիներեն՝ Мокіївці), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Մոկիևցի գյուղում բնակվում էր 870 մարդ։ Բնակավայրը զբաղեցնում է 0,231 կմ² տարածք։ Բնակչության խտությունը կազմում էր 3766,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չեխովո (այլ կիրառումներ)

Չեխովո, կարող է վերաբերել՝

Չեխովո - գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում
Չեխովո - գյուղ Ռուսաստանի Սմոլենսկի մարզի Տյոմկինսկի շրջանի կազմում
Ժիվինիցե (այլ կիրառումներ)

Ժիվինիցե կարող է վերաբերվել.

Ժիվինիցե, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Ժիվինիցե, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Հոգե Կեմպեն ազգային պարկ

Հոգե Կեմպեն ազգային պարկ (հոլանդերեն՝ Nationaal Park Hoge Kempen; ֆրանսերեն՝ parc national de la Haute Campine), Բելգիայի առաջին և առայժմ միակ ազգային պարկը


== Աշխարհագրություն ==
Պարկը գտնվում է Ֆլանդրիայում՝ Լիմբուրգ պրովինցիայի արևելյան մասում՝ Գենկ քաղաքի և Մաաս գետի հովտի միջև։ Ընդգրկում է և՛ լեռնազանգված, որը ջրբաժան է Մաաս և Դեմեր գետերի ավազանների միջև, և՛ հարթավայրային տարածք, որը ներառում է բելգիական Լիմբուրգի մեծ մասը։


== Պատմություն ==
Ազգային պարկի պաշտոնական բացումը տեղի է ունեցել 2006 թվականի մարտ ամսին։ Այն ընդգրկում է շուրջ 60 քառակուսի կիլոմետր տարածք և ներառված է Natura-2000 ցանցի մեջ։ Ազգային պարկի տարածքում հիմնականում ամայուտներ են և սոճու անտառներ։
2011 թվականի մայիսին, բելգիական կառավարության որոշմամբ, ազգային պարկի տարածքն ընդարձակվեց. նրա կազմում ընդգրկվեցին նաև արդյունաբերական գյուղատնտեսության նշանակություն ունեցող հողեր։ Այդ նույն տարում պարկն ընդգրկվեց ՅՈՒՆԵՍԿՕ-ի կազմած ,,Մարդկության կողմից պահպանվող տարածքների ցանկ,,-ում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
http://www.rlkm.be/en/hoge-kempen%7CSito(չաշխատող հղում) ufficiale}}
Hoge Kempen National Park homepage
The Goldmanprize for this project
Site officiel
Officiële website van het park
Ignace Schops krijgt prestigieuze Goldman Environmental Price
Lange-Afstandswandeling